text: 66 har søgt asyl i Danmark i den seneste uge
  17 maj 2016 kl. 13.05
  I alt 66 personer har søgt asyl i Danmark i den seneste uge.
  I alt 66 personer har søgt asyl i Danmark i den seneste uge. Det viser den seneste opgørelse fra Udlændinge- og integrationsministeriet. Her af er blot seks fra Syrien, mens  29 personer var fra Afghanistan.
  Det samlede antal på 66 personer er lidt højere end forrige uges 54 personer. Det var til gengæld et af de laveste antal asylansøgninger, siden den midlertidige kontrol ved den dansk-tyske grænse trådte i kraft 4. januar.
  Det samlede antal asylansøgere i de 19 uger med grænsekontrol er nu oppe på 3380 personer. Tallet dækker det totale antal asylansøgere i hele landet - og er ikke geografisk specificeret, hvorfor det ikke fremgår, hvor mange, der har søgt asyl ved passage af den dansk-tyske geænse i Sønderjylland.
  66 registrerede asylansøgere de seneste 7 dage: https://t.co/SJOdcq1MTM
  
  